Henvendelse fra forældregruppe vedr. morgenpasning i SFO for 4. klasse 
Sagsfremstilling 
24.    Henvendelse fra forældregruppe vedr. morgenpasning i SFO for 4. klasse  
                                                                                                                        Åbent 
Sagsnr.: 326-2015-17592       J.nr.: 17.01.04           Dokumentnr.: 326-2015-105742 
  
[adresse] 
En forældregruppe fra Rynkevangskolens 3.A, har rettet henvendelse til formanden for  
Børn- og Familieudvalget og udtrykt ønske om at bevare muligheden for tilkøb af  
morgenpasning i 4. klasse. 
  
Forældregruppen har lavet en rundspørge blandt Rynkevangskolens kommende 4. klasses forældre, og 1/3 har 
meldt tilbage at de ønsker at have muligheden for at kunne tilkøbe  
morgenpasning. 
  
Forældrenes begrundelse for deres ønske om at bevare muligheden for morgenpasning i 4. klasse er blandt andet, 
at de ikke mener, det kan forventes, at børn på 9 og 10 år kan tage vare på sig selv i op til flere timer før skoletid.  
  
Med udgangspunkt i henvendelsen fra forældre på Rynkevangskolen, har administrationen vurderet, at der er 3 
mulige valg: 
  
1. Der gives ikke dispensation, og med det udgangspunkt opretholdes det vedtagne tilbud og serviceniveau.  
  
2. Der gives en dispensation til forældrene på Rynkevangskolen. Det betyder en mindre  
udvidelse af tilbuddet samt serviceniveau. Derudover vil en dispensation udelukkende til Rynkevangskolen give en 
forskel i tilbud på SFO området. 
  
3. Med udgangspunkt i henvendelsen, afprøves behovet for morgenpasning ved at åbne for muligheden i samtlige 
SFO'er frem til nytår. På den baggrund er det muligt at få et overblik over behovet, som kan indgå i den 
fremadrettede drøftelse af SFO tilbud i kommunen. Som i ovenstående valg er der tale om en udvidelse af det  
nuværende tilbuds serviceniveau. 
  
Administrationen anbefaler forslag 3, og at muligheden for morgenpasning for kommunens 4. klasser gives i 
perioden 1. august - 31. december 2015.  
  
Erfaringerne med tilbud om morgenpasning i 4. klasse vil indgå i en generel analyse af  
kommunens fritidstilbud. 
  
Forældre der ønsker at benytte morgenpasning, tilkøber dette, ud over den pris, som fritidstilbuddet for 4. - 6. klasse 
i øvrigt koster. Morgenpasningen kan vælges uden øvrig brug af fritidstilbuddet. Morgenpasningen kan anvendes på 
skoledage, og giver ikke mulighed for at  
benytte SFO i ferier og på øvrige lukkedage i SFO. 
  
BEHANDLING 
Direktionen, Børn- og Familieudvalget, Økonomiudvalget og Kommunalbestyrelsen. 
  
INDSTILLING 
Børne- og Kulturdirektøren indstiller at udvalget giver dispensation for tilkøb af morgenpasning for 4. klasserne i hele 
kommunen. Dispensationen gives i perioden 1. august - 31. december 2015, med henblik på at lade erfaringerne 
indgå i den samlede vurdering af kommunens  
fritidstilbud. 
  
ØKONOMISKE KONSEKVENSER 
Tilkøb af morgenpasning til gældende takst (734 kr. pr. måned), vil medføre en merudgift for kommunen på ca. 
11.200 kr. pr. barn pr. år inkl. økonomiske fripladstilskud og søskendetilskud. Den samlede udgift vil derfor være 
afhængig af antallet af elever, der tilvælger morgenpasningen. 
  
Børn- og Familieudvalgets møde den 8. april 2015: 
Udvalget vedtog at anbefale børne- og kulturdirektørens indstilling. 
Økonomiudvalgets møde den 22. april 2015: 
Udvalget vedtog at anbefale Børn- og Familieudvalgets indstilling. 
Victor Simonsen (Ø) tager forbehold. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets flertalsindstilling. 
Henvendelse fra forældregruppe i Rynkevangskolens 3.A 
326-2015-105739 
